Diari Oficial de la Generalitat Valenciana


Sumari del DOGV 1744, del 13-03-1992 (1992/824209)

DECRET 32/1992, de 2 de març, del Govern Valencià, que modifica el Decret 133/1990, de 23 de juliol, pel qual es crea el Consell Valencià de Formació Professional.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/03/02/32/dof/vci/html**

### Dades del document

Número de DOGV
:   1744

Data del DOGV
:   13-03-1992

Secció del DOGV
:   DISPOSICIONS GENERALS

Número del document
:   1992/824209


Data del document
:   02-03-1992

Organisme emissor
:   Conselleria de Treball i Afers Socials

Tipus de document
:   Decret

Anàlisi jurídica

Decret 32/1992, de 2 de març, del Govern Valencià, que modifica el Decret 133/1990, de 23 de juliol, pel qual es crea el Consell Valencià de Formació Professional.  
Per Decret 133/1990, de 23 de juliol, del Govern Valencià, es va crear, dins l?àmbit de la Comunitat Valenciana, el Consell Valencià de Formació Professional com a òrgan consultiu, de concertació, de participació institucional i d'assessorament del Govern Valencià, en matèria de formació professional i en formaven part, entre d'altres, vuit representants de la Generalitat Valenciana, un per cada conselleria de les que hi havia aleshores.  
L'aprovació del Decret 118/1991, de 16 de juliol, del Govern Valencià, pel qual estableix el nombre i la denominació de les conselleries, suposa la creació de la Conselleria de Medi Ambient i de Treball i Afers Socials, i l?assumpció per part d'aquesta última de les competències atribuïdes amb anterioritat a la Conselleria de Treball i Seguretat Social.  
La necessitat d'adaptar la composició del Consell Valencià de Formació Professional a la nova estructura de la Generalitat Valenciana, d'incloure representants de l'administració de l?estat, i de corresponsabilitzar en el finançament a les conselleries de Treball i Afers Socials i de Cultura, Educació i Ciència, i també la conveniència d'introduir en el funcionament una sèrie de millores de caràcter tècnic, aconsellen la modificació del decret de creació.  
Per tot això, a proposta conjunta dels consellers de Treball i Afers Socials i de Cultura, Educació i Ciència, amb la deliberació prèvia del Govern Valencià en la reunió del dia 2 de març de 1992,  
DECRETE:  
Article primer  
Els articles 3, 6.1, 8.2, 10, 15 i la disposició addicional única que hi havia, la qual passa a ser primera, del Decret 133/1990, de 23 de juliol, del Govern Valencià, pel qual crea el Consell Valencià de Formació Professional quedaran redactats de la forma següent:  
«Article tercer  
El Consell Valencià de Formació Professional estarà integrat pels següents membres:  
- El president.  
- El vice-president.  
- Nou representants de la Generalitat Valenciana, un per cada conselleria, designats pels respectius consellers.  
- Tres representants de l'administració central de l?estat, designats pel Delegat del Govern a la Comunitat Valenciana.  
- Nou representants de les organitzacions sindicals que tinguen el caràcter de més representatives segons la llei, designats pel Conseller de Treball i Afers Socials a proposta dels òrgans competents del sindicat corresponent.  
- Nou representants de les organitzacions empresarials que tinguen caràcter de més representatives segons la llei, designats pel Conseller de Treball i Afers Socials a proposta dels òrgans competents de les esmentades organitzacions.  
El Secretari que actuarà amb veu, però sense vot.  
Article sisè  
1. La vice-presidència serà exercida, alternativament per períodes anuals, pels consellers de Treball i Afers Socials i de Cultura, Educació i Ciència.  
Article vuitè  
2. Els suplents dels consellers de les administracions autonòmica i central hauran de ser personal dels respectius departaments.  
Article deu  
Perdran la condició de conseller:  
a) Els representants de l'administració autonòmica per decisió del corresponent conseller que haurà de comunicar-ho a la Secretaria del Consell.  
b) Els representants de l'administració central de l?estat per decisió del delegat del Govern a la comunitat Valenciana que haurà de comunicar-ho a la Secretaria del Consell.  
c) Els representants de les organitzacions sindicals i empresarials, per acord de l'òrgan decisori corresponent de l'organització la representació de la qual tinga, i ho comunicarà a la Secretaria del Consell.  
d) Els representants de l'administració, i també els de les organitzacions sindicals i empresarials, perdran la condició de conseller per les causes generals establertes en l'ordenament jurídic.  
Article quinze  
Formen la comissió permanent:  
a) El president o persona en qui delegue.  
b) El vice-president o persona en qui delegue.  
c) Tres representants de l'administració autonòmica.  
d) El representant de l'administració central de l?estat.  
e) Tres representants de les organitzacions sindicals.  
f) Tres representants de les organitzacions empresarials.  
g) El Secretari.  
Els representants als quals fan referència els apartats c, d, e i f seran designats per les administracions corresponents i les organitzacions sindicals i empresarials, respectivament, entre els que siguen consellers del ple del consell.  
DISPOSICIONS ADICIONALS  
Primera  
Les dotacions pressupostàries del Consell Valencià de Formació Professional seran a càrrec de les conselleries de Treball i Afers Socials i de Cultura, Educació i Ciència.»  
Article segon  
Totes les referències que en l'esmentat decret es fan a la Conselleria de Treball i Seguretat Social, s'entendran fetes a la Conselleria de Treball i Afers Socials.  
Article tercer  
Afegir una disposició addicional al Decret 133/1990, de 23 de juliol, amb l'ordinal segon i amb el text següent:  
«Segona  
La participació de l'administració de l?estat en el Consell Valencià de Formació Professional es farà amb la invitació prèvia del president i del vice-president a la Delegació del Govern a la Comunitat Valenciana. Una vegada siga rebuda, si s'escau, l'acceptació de la invitació esmentada i designats els tres representants estatals, se'n procedirà a la incorporació com a membres del consell i seran modificades, en allò que siga procedent, les normes de règim intern del consell.»  
DISPOSICIO FINAL  
Aquest decret vigirà l?endemà de la publicació en el Diari Oficial de la Generalitat Valenciana.  
Valencia, 2 de març de 1992.  
El President de la Generalitat Valenciana,   
JOAN LERMA I BLASCO  
El Conseller de Treball, i Afers Socials,   
MARTIN SEVILLA JIMENEZ  
El Conseller de Cultura, Educació i Ciència,   
ANDREU LÓPEZ I BLASCO


Còpia Permalink ELI